Bė sala

Bė sala ( – „didžioji sala“, ) – sala Mozambiko sąsiauryje, šalia šiaurės vakarinių Madagaskaro salos krantų, priklauso Madagaskarui. Plotas – 320 km².

Bė sala yra 5 km nuo Madagaskaro salos, apsupta būrio mažų salelių (Kombos, Micijo, Sakatijos, Tanikelio). Sala vulkaninės kilmės, kalnuota, iškyla į 450 m aukštį (Lokobės k.). Yra 11 vulkaninių kraterių. Salą dengia tropiniai miškai, kuriuose gyvena vienos mažiausių pasaulio varlių Stumpffia pygmaea, chameleonai, lemūrai. Įsteigtas Lokobės draustinis.

Bė saloje 2013 m. gyveno 73 010 gyventojų. Pagrindinė gyvenvietė – Andoanis (39 500 gyv.). Auginamos cukranendrės, kvapiosios kanangos, gaminamas cukrus, romas, renkami kvapieji aliejai. Svarbus turistinis centras. Veikia tarptautinis oro uostas (tiesioginiai skrydžiai iš Europos). Su žemynu susisiekiama valtimis.

Kategorija:Afrikos salos
Kategorija:Madagaskaro geografija